جزيه

جزيه فى الاسلام يعنى اتاوه بيدفعها المواطنين اللى مش مسلمين عشان يستنو علا دينهم بعد احتلال دولتهم بالمسلمين

 اصل الكلمه 
اصل كلمة الجزيه عربى من كلمة  جزاء يعنى عقاب 
 السبب 

سبب فرض الجزيه اتاوه عشان لم فلوس من  المواطنين اللى مش مسلمين عشان مش راضيين يغيرو دينهم

 البدايه 
اكمن العرب ماكانش عندهم نظام ضرايب خاص بيهم اتبعو نظام الضرايب البيزنطى اللى كان بيتكون من ضريبة خراج الارض و غيرها زى ماهو و زودو عليها الجزيه اتاوه علا غير المسلمين عشان يستنو علا دينهم ، لكن مجموع الضرايب اللى كانت بتتلم فى ولاية عمرو ابن العاص اللى بقا والى  مصر كانت 12 مليون دينار بعد ما كانت 20 مليون دينار ايام البيزنطيين .عزيز سوريال، تاريخ المسيحية الشرقية، 107 ضريبة الراس او الجزيه كان بيدفعها المصريين فلوس و ضريبة الارض او الخراج كانت بتتدفع بكميات من القمح و المحاصيل التانيه. بينت الدراسات الحديثه ان مبلغ ال 2 دينار اللى كان بياخده العرب من الفرد المصرى هو رقم متوسط مش رقم ثابت. فى بداية فرض الجزيه الحد الادنى كان دينار لكن المصريين من الطبقى الوسطى كانو بيدفعو 12 درهم و من الطبقه العليا كان بيدفع الفرد منهم من 24 درهم لدينارين والاغنيا كانو بيدفعو 4 دنانير. الجزيه و الضريبه كانت بتحددهم السلطه المركزيه فى كل قريه و بعدين كان المبلغ بيتطلب و بيتاخد من كل واحد.

فى عصر الاحتلال الرومانى أراضى مصر كانت ملك للامبراطور الرومانى فى روما ، و ماكانش مسموح للمصرى انه يمتلك ارض فى مصر. البيزنطيين غيرو الوضع ده و سمحو للمصريين بامتلاك اراضى مقابل ضرايب يدفعوها للامبراطور فى قسطنطينيه. تحت الحكم العربى استمر الوضع زى ما كان فى الفتره البيزنطيه لكن رجعو ضريبة الراس. الخليفه عمر بن الخطاب اصدر قانون بمنع العرب من امتلاك اراضى بره جزيرة العرب .Britannica, p.487 and 488 /vol.6

 مصادر 

تصنيف:ضرايب